Beriem arketis, môžem otehotnieť?
Dobrý deň, rada by som sa spýtala na riziká súvisiace s užívaním lieku arketis. Je možné ho brať počas tehotenstva?
Ďakujem za odpoveď.
Dobrý deň,
ďakujeme za Vašu otázku.
Keď sa užíva liek Arketis a žena plánuje otehotnieť, mala by o tom upovedomiť lekára, ktorý zvyčajne zváži zmenu liečby. Liek Arketis sa má užívať v tehotenstve len v prípade nutnosti, ak lekár zváži prínos liečby s možnými rizikami pre dieťa. Avšak ak otehotniete, náhle vysadenie tohto lieku sa neodporúča.
Prajem pekný zvyšok dňa.
S pozdravom
Mgr. Emma Halás Haluščíková